Жалба, подадена на 4 ноември 2022 г. от DD срещу решението, постановено от Общия съд (четвърти състав) на 7 септември 2022 г. по дело T-470/20, DD/FRA
(Дело C-680/22 P)
Език на производството: английски
Страни
Жалбоподател: DD (представител: N. Lorenz, Rechtsanwältin)
Друга страна в производството: Агенция на Европейския съюз за основните права (FRA)
Искания на жалбоподателя
Жалбоподателят моли Съда:
да отмени изцяло обжалваното съдебно решение, и
съответно,
да отмени решението на директора на FRA от 11 ноември 2019 г. за налагане на дисциплинарното наказание отстраняване от длъжност от 15 ноември 2019 г.,
при необходимост да отмени решението на директора на FRA от 15 април 2020 г., с което се отхвърля административната жалба на жалбоподателя,
да присъди обезщетение за претърпените от жалбоподателя имуществени и неимуществени вреди,
да осъди ответника да заплати всички съдебни разноски, включително тези в първоинстанционното производство и в производството по обжалване.
Основания и основни доводи
Жалбоподателят излага следните основания и основни доводи в подкрепа на жалбата си във връзка с обжалваното съдебно решение:
Грешка при прилагане на правото, неправилна правна квалификация на фактите, изопачаване на доказателства, явна грешка в преценката, непълно разглеждане на основанието на жалбоподателя, непълнота на мотивите, изопачаване на доказателства, неправилна правна квалификация на фактите, непълнота на мотивите, незаконосъобразно отхвърляне на искането за процесуално-организационни действия, нередовна процедура по отношение на седмото основание.
Грешка при прилагане на правото, непълнота на мотивите, непълно разглеждане на основанието на жалбоподателя, изопачаване на доказателства, явна грешка в преценката, действие ultra vires и ultra petita, нарушение на член 11 от Хартата на основните права на Европейския съюз по отношение на първото основание.
Грешка при прилагане на правото, неправилна правна квалификация, изопачаване на доказателства и явна грешка в преценката във връзка с фактическата обстановка.
Грешка при прилагане на правото, изопачаване на доказателства, явна грешка в преценката, непълнота на мотивите, непълно разглеждане на основанието на жалбоподателя, неустановяване на правноотносимите обстоятелства, правен анализ на релевантните факти, непълно разглеждане на основанието, непълнота на мотивите по отношение на петото основание.
Грешка при прилагане на правото, изопачаване на доказателства, непълно разглеждане на основанието, непълнота на мотивите, нередовна процедура и действие ultra vires по отношение на шестото основание.
Непълно разглеждане на основанието и непълнота на мотивите по отношение на осмото основание.
Изопачаване на доказателства, явна грешка в преценката и непълно разглеждане на основанието на жалбоподателя по отношение на второто и третото основание.
Нарушение на член 47 от Хартата на основните права на Европейския съюз от страна на Общия съд.
____________